স্মার্টফোনের জন্য ফায়ারফক্স ওএস তৈরি বন্ধের ঘোষণা - কর্পোরেট
কর্পোরেট
স্মার্টফোনের জন্য ফায়ারফক্স ওএস তৈরি বন্ধের ঘোষণা
Arifur Rahman
2 বছর ago
বিশ্বের জনপ্রিয় প্রযুক্তি প্রতিষ্ঠান মোজিলা কর্পোরেশন আর কোন স্মার্টফোনের জন্য ফায়ারফক্স অপারেটিং সিস্টেম তৈরি না করার ঘোষনা দিয়েছে। তবে ছোট পর্দার অন্য ডিভাইস যেমন- ট্যাব ও মিনি কম্পিউটারের জন্য ফায়ারফক্স ওএস নির্মাণের কথা জানিয়েছে প্রতিষ্ঠানটি।
সম্প্রতি প্রযুক্তি বিষয়ক ওয়েবসাইট টেকক্রাঞ্চ মোজিলার কানেকটেড ডিভাইসেসের জ্যেষ্ঠ ভাইস প্রেসিডেন্ট অ্যারি জাকসির বরাত দিয়ে এক প্রতিবেদনে এ তথ্য জানিয়েছে।
জাকসি জানান, স্মার্টফোনের জন্য আর নিজস্ব অপারেটিং সিস্টেমটি আর তৈরি করবে না মোজিলা। তবে ট্যাব, রাউটার বা মিনি কম্পিউটারের মতো যন্ত্রের জন্য ফায়ারফক্স ওএস তৈরির পরিকল্পনা নিয়ে কাজ করছে মোজিলা। ভবিষ্যতে ইন্টারনেট অব থিংস বা কানেকটেড ডিভাইসের ক্ষেত্রে এই ওএস নিয়ে পরীক্ষা-নিরীক্ষা চালানো হবে।
তিনি আরও জানান, স্মার্টফোনে ব্যবহারকারীকে চাহিদামতো অভিজ্ঞতা দিতে ব্যর্থ হয়ে ফায়ারফক্স ওএসের ইতি টানার সিদ্ধান্ত নেওয়া হয়েছে। আসল ওপেন সোর্স বা উন্মুক্ত সফটওয়্যার তৈরিতে আমরা যেভাবে কাজ করি, ব্যবহারকারীর অভিজ্ঞতার জন্য আমরা সে রকম সব কিছু তৈরিতে কাজ করব।
এর আগে চলতি মাসের শুরুর দিকে যুক্তরাষ্ট্রের অরল্যান্ডোতে মোজিলার ডেভেলপার সম্মেলনে স্মার্টফোন অপারেটিং সিস্টেমটি তৈরি বন্ধ করে দেওয়ার ঘোষণা দিয়েছিল মোজিলা কর্তৃপক্ষ।

Comments
comments
Categories: সাম্প্রতিক খবর
Tags: অপারেটিং সিস্টেম, ফায়ারফক্স ওএস, মোজিলা, স্মার্টফোন
Leave a Comment
কর্পোরেট
Powered by WordPress
Back to top